Jegyzőkönyv

2017. október 19. napján 14,00 órakor Gősfa Faluház helyiségében megtartott nyilvános képviselő-testületi ülésről.

**Jelen vannak**: Farkas Tiborné polgármester

 Vincze Istvánné alpolgármester

 Szabó Gyuláné képviselő

 Dr. Horváth Renáta igazgatási ügyintéző

**Igazoltan távol:** Horváth Edit képviselő

 Hessel Ferencné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 3 igen egyhangú szavazattal a kiküldött napirenddel megegyezően az alábbi napirendet fogadta el.

**Napirend:**

1. **Az Önkormányzat Szervezeti és Működési Szabályzatáról szóló 1/2015 (I.7.). önkormányzati rendelet módosításáról szóló rendezet tervezet megtárgyalása
Előadó: Farkas Tiborné polgármester**
2. **Egyebek**

**Napirend tárgyalása:**

1. **Az Önkormányzat Szervezeti és Működési Szabályzatáról szóló 1/2015 (I.7.). önkormányzati rendelet módosításáról szóló rendezet tervezet megtárgyalása
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készült előterjesztést, azt kiegészíteni nem kívánta. Kérte a képviselőket mondják el véleményüket, tegyék meg javaslataikat.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő majd szavazásra bocsátotta a napirend tárgyában elhangzott indítványt

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd ezt követően a polgármester szavazásra bocsátotta a szervezeti és működési szabályzatról szóló 1/2015 (I.7.) önkormányzati rendelet módosításáról szóló rendelet-tervezetet.

Gősfa Község Önkormányzati Képviselő-testülete 3 igen egyhangú szavazattal a szervezeti és működési szabályzatról szóló 1/2015 (I.7.) önkormányzati rendelet módosításáról a következő rendeletet alkotta:

**Gősfa Község Önkormányzati Képviselő-testületének 6/2017(X.19.) önkormányzati rendelete a Szervezeti és Működési szabályzatról szóló 1/2015 (I.7.) önkormányzati rendelet módosításáról**

(A rendelet a jegyzőkönyvhöz csatolva.)

1. **Egyebek**
* **Tájékoztatás az önkormányzat egyenlegéről**

**Előadó: Farkas Tiborné polgármester**

**Farkas Tiborné polgármester**: Tájékoztatta a képviselő-testületet az önkormányzat egyenlegének 2017. október 19. napi állásáról.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

* **Tájékoztatás megállapított települési támogatásról**

**Előadó: Farkas Tiborné polgármester**

**Farkas Tiborné polgármester**: Tájékoztatta a képviselő-testületet arról, hogy Bogdán Lajosné kifizetetlen számlák miatt az önkormányzathoz fordult kamatmentes kölcsönért, azonban ilyen ellátást az önkormányzat szociális rendelete nem tartalmaz, és nem is kívánják növelni az önkormányzat kintlévőségeit. Elmondta, hogy 20.000. Ft rendkívüli települési támogatást nyújtott átruházott hatáskörben Bogdán Lajosné gősfai lakosnak.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

* **Tájékoztatás rendezvényekről**

**Előadó: Farkas Tiborné polgármester**

**Farkas Tiborné polgármester**: Tájékoztatta a képviselő-testületet arról, hogy a temetőben az átadást 2017. november 4. napjára tervezte. Ezt követően egy állófogadást tartanak, amelyre meghívják Manninger Jenő országgyűlési képviselő urat, Kovács László urat a Honvédelmi Minisztériumból, a környékbeli önkormányzatok polgármestereit, a plébános urat, az Egervári László Általános iskolásból az igazgató urat, a felkészítő tanárokat, és a műsort adó gyerekeket.

**Farkas Tiborné polgármester**: Elmondta továbbá, hogy a nyugdíjas találkozót 2017. november 18. napján tartják.

**Vincze Istvánné képviselő:** Javasolta, hogy több árajánlatot szerezzenek be a környező éttermekből, hogy a legelőnyösebbet tudják kiválasztani.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

* **Tájékoztatás fakitermelésről, tujavételről**

**Előadó: Farkas Tiborné polgármester**

**Farkas Tiborné polgármester**: Tájékoztatta a képviselő-testületet arról, hogy a Csönget major melletti erdőben tervezett fakitermelésre két árajánlatot kapott eddig: bruttó 5.000. Ft/m3, valamint bruttó 4.000+ ÁFA Ft/m3 áron. Elmondta továbbá, hogy a temetőben kiesett tuják helyére 40-50 cm-es nagyságú tujákat 1.400. Ft/ÁFA áron tudnának vásárolni, de előtte meg is kellene nézni őket.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

Ezt követően **az ülést levezető polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 14,45 órakor bezárta.

**K.m.f.**

 **Farkas Tiborné Szita Gabriella
 polgármester jegyző**